 SONIC อวดกำไร Q1 โต 126% แตะ 92 ลบ. รับรู้รายได้ขนส่งทาง “เรือ-บก-อากาศ”   
 SONIC อวดกำไร Q1/65  โต 126% แตะ 92 ลบ. จากช่วงปีก่อน 41 ลบ. รับรู้รายได้ขนส่งทางเรือ ขนส่งทางบก-ขนส่งทางอากาศ และบริการอื่นๆ เติบโตเพิ่มขึ้น
 SONIC อวดกำไร Q1/65  โต 126% แตะ 92 ลบ. จากช่วงปีก่อน 41 ลบ. รับรู้รายได้ขนส่งทางเรือ ขนส่งทางบก-ขนส่งทางอากาศ และบริการอื่นๆ เติบโตเพิ่มขึ้น
11 พ.ค. 2565

บริษัท โซนิค อินเตอร์เฟรท จำกัด (มหาชน) หรือ SONIC รายงานผลการดำเนินงานงวดไตรมาสแรก สิ้นสุด ณ วันที่ 31 มีนาคม 2565 มีดังนี้

บริษัทฯรายงานผลประกอบการไตรมาส 1 ปี 2565 บริษัทมีกำไรสุทธิ 91.97 ล้านบาท เพิ่มขึ้น 125.69% เมื่อเทียบกับช่วงเดียวกันของปีก่อนมีกำไรสุทธิ 40.75 ล้านบาท
โดยไตรมาส 1 ปี 2565 มีรายได้จากการให้บริการจำนวน 1,226.70 ล้านบาท เพิ่มขึ้น 102.81% เมื่อเทียบกับงวดเดียวกันของปีก่อน 604.84 ล้านบาท ซึ่งแบ่งประเภทเป็น
1.รายได้จากการให้บริการขนส่งทางเรือ มีรายได้ 1,005.92 ล้านบาท เพิ่มขึ้นจากงวดเดียวกันของปีก่อน 540.11 ล้านบาท ซึ่งเป็นผลมาจากค่าระวางเรือที่ปรับตัวสูงขึ้น และอัตราการส่งออกของไทยที่เพิ่มขึ้น ซึ่งกลุ่มบริษัทสามารถบริหารให้สามารถรองรับการใช้บริการที่เพิ่มขึ้นของฐานลูกค้าเติมและยังมีการเพิ่มขึ้นของลูกค้ารายใหม่อีกด้วย
2.รายได้จากการให้บริการขนส่งทางบก มีรายได้ 117.40 ล้านบาท เพิ่มขึ้นจากงวดเดียวกันของปีก่อนหน้า 10.26 ล้านบาท เป็นผลมาจากจำนวนเที่ยวของการให้บริการรถขนส่งที่เพิ่มขึ้น
3.รายได้จากการให้บริการขนส่งทางอากาศ มีรายได้ 98.64 ล้านบาท เพิ่มขึ้นจากงวดเดียวกันของปีก่อนหน้า 69.09 ล้านบาท ซึ่งเป็นผลมาจากค่าระวางทางอากาศที่ปรับตัวสูงขึ้น และการใช้บริการที่เพิ่มขึ้นของลูกค้ากลุ่มรายใหม่
4.รายได้จากการให้บริการอื่นๆประกอบด้วยรายได้ค่าบริการศูนย์รวบรวมกระจายสินค้า รายได้จากบริการสำหรับสินค้าอันตราย และรายได้จากการให้บริการลานตู้ มีรายได้ 4.74 ล้านบาท เพิ่มขึ้นจากงวดเดียวกันของปีก่อนหน้า 2.40 ล้านบาท